દરેક ચૂંટણીમાં કોંગ્રેસ પોતાની એક સામાન્ય આદતનો પરચો આપતું રહે છે. જ્યારે પણ ગુજરાતના મુખ્યમંત્રી સાથે જોડાયેલી વાત આવે ત્યારે કોંગ્રેસ માત્રને માત્ર નરેન્દ્ર મોદીને ટાર્ગેટ બનાવે છે. ગુજરાતની વિધાનસભાની ચૂંટણી હોય કે પછી લોકસભાની ચૂંટણીમાં ગુજરાતમાં પ્રચાર કરવાનો હોય કોંગ્રેસ દેશના મુદ્દાને ભૂલીને મોદીને જ મુખ્ય મુદ્દો માની લે છે. 2014ની ચૂંટણીમાં પણ કોંગ્રેસે પોતાની આ આદતનો પરચો આપ્યો હતો. એક તરફ જ્યાં મોદી વિકાસની વાતો કરતા હતા તો બીજી તરફ કોંગ્રેસ મોદી પર વ્યક્તિગત હુમલા કરવામાંથી ઉંચી નહોતી આવતી.